jkorsvik/nowiki_second_scrape_merged huggingface dataset:
VM i curling for menn 2010

For Junior-VM samme år, se Junior-VM i curling 2010Curling-VM 2010 for herrer var det 52. VM i curling for herrer gjennom tidene. Mesterskapet ble arrangert av World Curling Federation i Cortina d'Ampezzo i Italia i perioden 3. – 11. april 2010. Italia var VM-vert for første gang.
De tolv lagene spilte først alle-mot-alle (round robin-kamper), som ga elleve kamper til hvert lag. De fire beste lagene etter round robin-kampene gikk videre til sluttspillet om medaljer, som ble avgjort som et Page playoff.
Canada vant VM for 32. gang. I finalen slo de  Norge, mens Skottland beseiret USA og vant bronse. 


== Lag ==
Tolv lag deltok: åtte fra Europa, to fra Amerika og to fra Asia/Oseania. I Europa fungerte EM 2009 som kvalifisering, mens Stillehavsmesterskapet 2009 var den asiatiske/oseaniske kvalifiseringen. Fra Amerika var Canada kvalifisert som beste amerikanske lag ved VM 2009, og i kampen om den andre amerikanske VM-plassen vant USA over Brasil. Følgende lag kvalifiserte seg:


=== Spillere ===


== Resultater ==


=== Grunnspill ===
De 12 lagene spilte en enkeltturnering alle-mot-alle, som ga 11 kamper til hvert lag. De to beste lagene i grunnspillet, Norge og Canada, gikk videre til playoff 1/2, mens nr. 3 og 4, USA og Skottland, gikk videre til playoff 3/4.


==== Stilling ====
Den innbyrdes plasseringen mellom Skottland og USA ble avgjort ved innbyrdes oppgjør: USA hadde vunnet kampen mellem de to lagene med 7-5 og fikk dermed tredjeplassen. Den innbyrders plasseringen mellom Sveits og Tyskland ble også avgjort ved innbyrdes oppgjør; Sveits hadde vunnet kampen mellem dem 4-3, og fikk dermed sjetteplassen. Lagene fra Frankrike, Italia og Kina stod likt i innbyrdes oppgjør med én seier og ett tap hver. Derfor ble den innbyrdes plasseringen mellem lagene avgjort ved deres gjennomsnitt av "last stone draw", og her var Frankrike best (25,5 cm) foran Italia (32,5 cm) og Kina (41,9 cm).


=== Sluttspill ===
De fire beste lagene fra grunnspillet spiller om medaljer i sluttspillet, som avvikles som et Page playoff med bronsekamp.


== Referanser ==


== Eksterne lenker ==
Offisielt nettsted
Malta under Sommer-OL 1972

Malta under Sommer-OL 1972. Fem mannlige sportsutøvere fra Malta deltok to sporter, sykling og skyting under Sommer-OL 1972 i München. Det var sjette gangen som Malta deltok i et sommer-OL. De vant ikke noen medaljer.


== Medaljer ==


== Eksterne lenker ==
Resultater og profilside Arkivert 16. desember 2012 hos Wayback Machine. på sports-reference.com
Wilhelmine av Preussen

Friederike Luise Wilhelmine (født 18. november 1774, død 12. oktober 1837) var prinsesse av Preussen og dronning av Nederland og Belgia. Hun var datteren til kong Fredrik Vilhelm II av Preussen og hans andre hustru, Fredrika Louise av Hessen-Darmstadt.
Wilhelmine giftet seg i 1791 med den blivende kong Vilhelm I av Nederland. I 1814 ble de Nederlands første kongepar.


== Referanser ==
Monaco under Sommer-OL 1972

Monaco under Sommer-OL 1972. Fem mannlige sportsutøvere fra Monaco deltok i to sporter, fekting og skyting under Sommer-OL 1972 i München. De vant ikke noen medaljer.  


== Medaljer ==


== Kilder ==
Monaco under Sommer-OL 1972: Resultater og profilside Arkivert 5. november 2012 hos Wayback Machine. på sports-reference.com
Nuorttanaste

Nuorttanaste er det eneste nordsamiske kristelige blad og den eldste publikasjon på samisk som fremdeles kommer ut. Bladet ble etablert i 1898 og er det samiske bladet som har lengst historie. Bladet eies av en stiftelse etablert av Samisk kirkeråd, Norges Samemisjon og Indre Finnmark prosti. Bladet kommer ut i Karasjok med 11 nummer i året og har abonnenter både i Sverige, Finland og Norge.


== Historikk ==


=== Etablering ===
Bladet ble startet av kjelkepresten Gustav Fridjof Lund. Han fikk navnet «kjelkepresten» fordi han på sine prekenturer i Finnmark dro på en kjelke hvor han hadde traktater og annen kristelig litteratur på samisk til salgs. Det var i denne forbindelse han kom på tanken om å få et kristent blad på samisk. Ettersom han reiste som forkynner i Den Evangelisk Lutherske Frikirke, var det naturlig at bladet var knyttet til Frikirken. I 1992 kom også Norges Samemisjon med som utgiver. Fra 2000 har så bladet vært gitt ut av en egen stiftelse.
Det aller første nummeret av Nuorttanaste ble trykt av Lund selv i et gammelt uthus i Bodø i 1898. Pressen hadde han kjøpt for 90 kroner, og han fraktet den med seg i to kofferter når han var ute på reisene sine. Bladet var på 8 sider, kom ut en gang i måneden og kostet én krone i årsabonnement.


=== Skriftnorm ===
Med unntak av tiåret 1948-1958 (da det brukte Bergsland-Ruong-rettskrivinga), brukte Nuorttanaste rettskrivningen til Jens Andreas Friis helt til 2004. Det er samme skriftform som det er i den samiske Bibelen. Etter 2004 har man brukt gjeldende rettskriving.


== Redaktører gjennom tidene ==
1898 – 1912: Gustav Fridtjof Lund
1912 – 1916: Ole A. Andersen
1916 – 1948: Henrik Olsen Heika
1948 – 1960: Anders Guttormsen
1960 – 1992: John Ole Nilsen
1992 – 2003: Ann Solveig Nystad
2003 – 2013: Olaug Balto Larsson
2013 – 2016: Liv Tone Boine
2016 – d.d.: Ann Solveig Nystad


== Utgivelsessteder ==
Nuorttanaste har kommet ut på disse stedene:

Bodø
Sigerfjord hvor det første trykkeriet lå.
Skjoldehamn
Korsfjord
Kåfjord, hvor man fikk permanent trykkeri.
Oslo
Kåfjord igjen
Oslo igjen
Sarpsborg
Kåfjord 3. gang
Nesseby
Fra 1960 Gornitak, Nyborg og Varangerbotn.
Fra 1992 Karasjok.


== Litteratur ==
Somby, Katri 2010: Nuorttanaste – vuoiŋŋalaš bláđđi vai sámi servvodatguoddi? Sámi dieđalaš áigečála 2:59-75.


== Eksterne lenker ==
Nuorttanastes hjemmeside
Nuorttanaste ved Finlands nasjonalbiblioteket
Stor gullhale

Stor gullhale (Xylota sylvarum) er en middelsstor flue som tilhører familien blomsterfluene. I Norge finnes den langs kysten av Sør- og Østlandet, dessuten er den funnet i Hardanger.


== Utseende ==
En ganske stor (11-17 mm), slank, svart (kan virke litt blålig) blomsterflue. Den kjennes lett på at bakkroppsspissen og et par flekker på det tredje bakkroppsleddet er tett kledt med nedliggende, gullgule hår, dessuten på at bakleggene er svarte i den ytre delen. Hodet er kort og bredt, fasettøynene nakne. Ansiktet, som er kledt med sølvhvit bestøvning, er noe uthulet under antennene, som er mørke og korte. Thorax er tydelig lengre enn bred, matt svart bortsett fra de lyst bestøvede skuldrene, behåringen mest lys. Bakkroppen er lang og parallellsidig, svart, trekantede sideflekker på det tredje leddet og hele det fjerde leddet er tett kledt med nedliggende, gullgule hår. Beina er svarte og gulhvite. Baklårene er svarte, forholdsvis lite fortykkede. Bakleggene er gulhvite i indre halvdel, svarte i ytre, bakføttene er gulhvite bortsett fra det ytterste leddet som er svart. Vingene er klare med lysbrunt vingemerke. 


== Levevis ==
Larvene lever i fuktig, råtnende ved, den er også funnet i fuktig sagmugg. De voksne fluene liker å sitte på blader og sole seg, og spiser gjerne pollen som er falt på blader, men besøker ikke så ofte blomster. Flygetiden varer fra mai til september.


== Utbredelse ==
Arten er utbredt over det meste av Europa og det nordlige Asia østover til Stillehavet. I Norge forekommer den i ytre strøk av Sør- og Østlandet og er nylig også funnet i Hardanger.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familien blomsterfluer (Syrphidae)'
underfamilien Eristalinae
gruppen Xylotini
slekt Xylota Meigen, 1822
stor gullhale, Xylota sylvarum (Linnaeus, 1758)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) stor gullhale i Encyclopedia of Life 
(en) stor gullhale i Global Biodiversity Information Facility 
(no) stor gullhale hos Artsdatabanken 
(sv) stor gullhale hos Dyntaxa 
(en) stor gullhale hos Fauna Europaea 
(en) stor gullhale hos NCBI 
(en) Kategori:Xylota sylvarum – bilder, video eller lyd på Wikimedia Commons 
(en) Xylota sylvarum – galleri av bilder, video eller lyd på Wikimedia Commons
Jean-Christophe Péraud

Jean-Christophe Péraud (født 22. mai 1977) er en fransk landevei- og terrengsyklist.
Péraud hadde en ganske beskjeden karriere som landeveissyklist, men etter at han meget overraskende vant det franske mesterskapet på tempo 2009, ble han signert av det belgiske ProTour-laget Omega Pharma-Lotto som ønsket seg en rytter som kunne hevde seg på tempoetappene i store etapperitt.


== Meritter ==


== Referanser ==


== Eksterne lenker ==
(en) Jean-Christophe Péraud – kategori av bilder, video eller lyd på Commons 
(en) Jean-Christophe Péraud – Olympics.com 
(en) Jean-Christophe Péraud – Olympedia 
(en) Jean-Christophe Péraud – Sports-Reference (OL-resultater – arkivert) 
(fr) Jean-Christophe Péraud – Frankrikes olympiske komité 
(en) Jean-Christophe Péraud – ProCyclingStats 
(en) Jean-Christophe Péraud – Cycling Archives 
(en) Jean-Christophe Péraud – Cycling Quotient 
(en) Jean-Christophe Péraud – CycleBase 
(en) Jean-Christophe Péraud – TheSports.org 
(en) Jean-Christophe Péraud – TheSports.org
Portugal under Sommer-OL 1972

Portugal under Sommer-OL 1972. Trettien sportsutøvere fra Portugal deltok i åtte sporter under Sommer-OL 1972 i München. De vant ikke noen medaljer. António Roquete var Portugals flaggbærer under åpningsseremonien.


== Medaljer ==


== Eksterne lenker ==
OL-resultater på Sports-reference.com Arkivert 13. desember 2012 hos Wayback Machine.
San Marino under Sommer-OL 1972

San Marino under Sommer-OL 1972. Sju mannlige sportsutøvere fra San Marino deltok i to sporter, sykling og skyting under Sommer-OL 1972 i München. Det var tredje gangen som San Marino deltok i et sommer-OL, de vant ikke noen medaljer. 


== Medaljer ==
Spania under Sommer-OL 1972

Spania under Sommer-OL 1972. 125 sportsutøvere, 120 menn og fem kvinner fra Spania deltok femten sporter under Sommer-OL 1972 i München. Spania kom på delt 43.-plass med en bronsemedalje.


== Medaljer ==


== Medaljevinnerne ==
Ergates faber

Ergates faber er en meget stor bille som tilhører familien trebukker (Cerambycidae). Den er det største insektet som klekkes fra bartrær i Norden, men finnes her nå bare på Gotland og et par nærliggende øyer.


== Utseende ==
En meget stor (30-60 mm), litt flat, brun trebukk.  Antennene er snaut halvparten så lange som kroppen hos hunnen, som er større, nesten så lange som kroppen hos hannen. Det innerste leddet er stort, litt krumt og omvendt kjegleformet (spissen inn). Kjevene er ikke synlige ovenfra. Hodet er firkantet, fasettøynene forholdsvis små og nyreformede. Pronotum er omtrent rektangulært, mye bredere enn langt. Hos hunnen er overflaten ruglete. Dekkvingene har en læraktig overflate uten noen form for lengdestriper. Beina er middels lange og forholdsvis spinkle.


== Levevis ==
Larvene utvikler seg i gamle stammer og stubber av furu, sjeldnere gran, på tørre, varme steder. Den kan utnytte ved som har vært død i flere ti-år. Larvene borer inne i stammen, noen ganger kan døde stokker spises nesten helt opp av denne artens larver. Den finnes mest i furuskog på sandig grunn. De voksne billene er nattaktive og man ser lite til dem, til tross for den imponerende størrelsen.


== Utbredelse ==
Arten finnes i Sør- og Mellom-Europa og i Nord-Afrika. I Norden finnes den trolig nå bare på Gotland og de nærliggende øyene Fårö og Gotska Sandön der den imidlertid kan være forholdsvis vanlig. Tidligere fantes den også i det sørlige Sverige, men er etter alt å dømme utdødd der.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802  – 10 arter i Europa
Stammen Callipogonini
Ergates faber (Linnaeus, 1761)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Ergates faber i Encyclopedia of Life 
(en) Ergates faber i Global Biodiversity Information Facility 
(no) Ergates faber hos Artsdatabanken 
(sv) Ergates faber hos Dyntaxa 
(en) Ergates faber hos Fauna Europaea 
(en) Ergates faber hos NCBI 
(en) Kategori:Ergates faber – bilder, video eller lyd på Wikimedia Commons 
(en) Ergates faber – galleri av bilder, video eller lyd på Wikimedia Commons 
Ergates faber – detaljert informasjon på Wikispecies
Tyrkia under Sommer-OL 1972

Tyrkia under Sommer-OL 1972. Førtiåtte sportsutøvere fra Tyrkia deltok i åtte sporter under Sommer-OL 1972 i München. Tyrkia kom på delt 33.-plass med en sølvmedalje. 


== Medaljer ==


== Medaljevinnerne ==
Trallfa

Trallfa AS er et norsk selskap som nå (2010) opererer innenfor de tre hovedområdene eiendom, helse og finans. Det Trallfa-navnet først og fremst forbindes med er utvikling og produksjon av industriroboter. Trallfa var først i verden i utviklinga av industriroboter og var en ledende produsent av slike på 1970- og 1980-tallet. Denne delen av bedriften ble overtatt av ASEA (som senere fusjonerte med Brown, Boveri & Cie til ABB).


== Historie ==
Nils Underhaug startet i 1941 bedriften Trallefabrikken for produksjon av traller, vogner og trillebårer. Bedriften ble etterhvert Nordens største produsent av ikke-motorisert transportutstyr. I 1964 startet Trallfa utviklinga av verdens første industrirobot for å kunne sprøytelakkere trillebårene uten at mennesker var i direkte kontakt med denne helsefarlige operasjonen. Sentral i utviklinga av roboten var Ole Molaug.
Roboten ble i 1966 tatt i bruk i Trallfas produksjon av transportutstyr, i 1969 ble roboten gjort til et produkt i seg selv og industriroboter ble etterhvert selskapets viktigste produkt. På 1970- og 1980-tallet ekspanderte Trallfa på verdensmarkedet både i form av salgskontorer i mange land, men også med produksjon utenlands. I 1985 hadde datterselskapet Trallfa Robot AS 50% av verdensmarkedet for industriroboter for overflatebehandling. 
I siste halvdel av 1980-tallet ble deler av aksjene i Trallfa Robot AS solgt til ASEA i flere omganger slik at selskapet i 1989 var heleid av ASEA. Historien videre er en lang rekke av fisjoner og fusjoner til dagens situasjon med eierinteresser innen eiendom, helse og finans.


== Referanser ==


== Eksterne lenker ==
Industrier / Trallfa Gruppens hjemmesider
Tortikollis

Tortikollis er en nakkesykdom. 
Sykdommen kan skyldes medfødt forkortelse av den skrå halsmuskelen (sternocleidomastoideus) på den ene siden. Skader og mye feilbruk av skulder- og halsmuskler kan føre til tortikollis. Muskelen blir også hard å kjennes nesten ut som et ben. Hvis tortikollis er medfødt burde det behandles mens man ennå er spedbarn. Det gjør man ved å strekke muskelen mange ganger hver dag.
Hvis sykdommen blir oppdaget for sent kan tortikollis behandles. Hvis tortikollis ikke blir behandlet kan man få skjev ryggrad og hodepine.


== Behandlingsmetoder ==


=== Botox ===
Botox får muskelen til å slappe av å gjør det lettere å tøye og strekke på den. Virkningen av Botox vil gå ut etter 3 til 4 måneder.


=== Fysioterapi ===
Fysioterapeuten vil strekke på muskelen, og stimulere muskelens triggerpunkter. Triggerpunkter kan stimuleres ved å bli trykket på eller ved akupunktur.


=== Operasjon ===
Hvis operasjon er nødvendig vil muskelen bli kappet av. Etter operasjon gror muskelen fast igjen. I legingsperioden er det viktig at muskelen blir strekt, så den ikke gror til å blir lik som før. Meningen med en operasjon er at muskelen blir lengre, og da må den strekkes mens den gror.


== Eksterne lenker ==
Om tortikollis i legehandboka.no
Paris–Roubaix 2010

Paris–Roubaix 2010 ble arrangert 11. april 2010 og var den 108. utgaven av det tradisjonsrike franske  sykkelrittet. Fabian Cancellara stakk fra de andre favorittene rundt fire mil fra mål, og kom alene til mål som i Flandern rundt en uke tidligere. Thor Hushovd slo Juan Antonio Flecha i kampen om andreplassen, to minutter bak.


== Lag ==
25 lag ble invitert til rittet, 16 av de 18 ProTour-lagene og 9 profesjonelle kontinentallag.


== Resultater ==


== Eksterne lenker ==
Offisielt nettsted 
(en) 2010 Paris-Roubaix – kategori av bilder, video eller lyd på Commons
Edmund Schlink

Edmund Schlink (født 6. mars 1903 i Darmstadt i storhertugdømmet Hessen i Det tyske rike, død 20. mai 1984 i Heidelberg) var en tysk luthersk teolog som var aktiv i den økumeniske bevegelsen, særlig i Kirkenes verdensråd. fra 1946 til 1971 var han professor i systematisk teologi ved universitetet i Heidelberg. 
Schlink hadde to doktorgrader, en i psykiatri fra Marburg i 1927, og en i teologi i 1934. Denne tok han i Münster under Karl Barth. Han var også ordinert prest. Han var aktiv i den såkalte Bekjennelseskirken, den tyske kirken som var kritisk til nazismen. Som resultat av dette ble han arrestert i 1934, men ble raskt sluppet fri igjen.
Schlink var svært opptatt av økumenikk, og opprettet det økumeniske instituttet på universitetet i Heidelberg. Han var også redaktør for tidsskrift som Ecumenical Review og Kerygma und Dogma. 
Han ga ut en rekke bøker og artikler, og noe av det som kjennetegner hans teologi er åpenheten og følsomheten i forhold til katolsk og ortodoks teologi.
Edmund Schlink var broren til nonnen og ordensgrunnleggeren Basilea Schlink.


== Referanser ==


== Litteratur ==
Theologie der lutherischen Bekenntnisschriften, München 1940.
Bekennende Kirche und Welt. Vorträge und Predigten aus den Jahren 1934 bis 1945, Tübingen 1947
Die Vision des Papstes. Erzählung, Göttingen und Graz 1975. ISBN 3-872-97130-1
Ökumenische Dogmatik. Grundzüge, Göttingen 1983. ISBN 3-525-56165-2
Antigua og Barbuda under Sommer-OL 1976

Antigua og Barbuda under Sommer-OL 1976. Ti mannlige sportsutøvere fra Antigua og Barbuda deltok i to grener, friidrett og sykling under Sommer-OL 1976 i Montréal. Det var første gangen Antigua og Barbuda deltok i et sommer-OL, de vant ingen medaljer.


== Medaljer ==


== Referanser ==
Hardtrance

Hardtrance er en undergruppe av musikksjangeren trance, en type elektronisk musikk. Sjangeren oppstod i Tyskland på 90-tallet.


== Eksempler på Hardtrance artister ==
DJ Scot Project
Dark By Design
Megara vs. DJ Lee
Erik Vee
Deepforces
Russenmafia
Derb
Axel Coon
Bas & Ram
F8th
Konsert i Ess-dur (Dumbarton Oaks)

Konsert i Ess-dur (Dumbarton Oaks) (1937–38) er en kammerkonsert av Igor Stravinskij, oppkalt etter eiendommen Dumbarton Oaks som tilhørte Robert Woods Bliss i Washington D.C., som besilte konserten for sin tredveårs bryllupsdag. Konserten er komponert i Stravinskijs neoklassiske periode, er én av to kammerkonserter (den andre er konsert i D for strykere fra 1946), og er skrevet for et kammerorkester bestående av fløyte, klarinett, faggot, to valthorn, tre fioliner, tre bratsjer, to celloer og to kontrabasser. De tre satsene, Tempo giusto, Allegretto og Con moto, fremført uten pauser, varer i til sammen rundt tolv minutter. Konserten var det siste verket Stravinskij fullførte i Europa, skrevet i Annemasse nær Genève i Sveits.
Tor Svendsberget

Tor Svendsberget (født 3. november 1947 i Aust-Torpa), er en norsk sportskommentator og tidligere skiskytter. Svendsberget tok sølv på 20 km i VM i 1970, samt bronse på 20 km i 1973 og 1974. Han var også med på lagene som tok sølv i stafett i VM i 1970, 1971, 1973 og 1978 og laget som tok bronse i 1974. 
Svendsberget deltok i vinter-OL for Norge i 1972 i Sapporo med 8.-plass på 20 km og 4.-plass på stafett, og i 1976 i Innsbruck med 9.-plass på 20 km og 5.-plass på stafett.
Han ble i 1967 og 1968 verdensmester for junior. Han ble norsk mester i skifeltskyting i 1977, og var med på laget som vant NM-stafetten i skiskyting i 1978. Svendsberget representerte Engerdal Sportsklubb og Sjølisand Skytterlag. 
Han arbeider per 2013 som sportskommentator for TV-kanalen Eurosport.  


== Eksterne lenker ==
(en) Tor Svendsberget – Olympedia 
(en) Tor Svendsberget – Sports-Reference (OL-resultater – arkivert) 
(en) Tor Svendsberget – TheSports.org
Diablada

Diablada eller Danza de Diablos (Djeveldans) er en tradisjonell, søramerikansk dans som oppstod i Andesfjellenes Altiplano og er preget av masken og djevelkostymet som danserne bærer. Dansen er en blanding av spansk teater og religiøse seremonier fra Andes, som Llama llama, dansen til ære for Urosguden Tiw (deres beskytter i gruver, innsjøer og elver), og aymariske gruvearbeideres rituelle dans til Anchanchu (en fryktelig, demonisk ånd med tilhold i grotter og andre isolerte steder).Opprinnelsen til og spørsmålet om hvor denne dansen hører hjemme er en tvistesak mellom myndigheter og historikere i Bolivia, Chile og Peru; dansen er sentral i karneval og andre feiringer i alle de tre landene. I Ecuador fremføres en variant som kalles Diablada pillareña, og dansegrupper som danser Diablada finnes også i land som Argentina, USA og Østerrike.


== Referanser ==


== Eksterne lenker ==
(en) Diablada – kategori av bilder, video eller lyd på Commons
Fruktknute

Fruktknuten (latin: ovarium, engelsk: ovary) er den nederste delen av fruktemnet hos frøplanter. Fruktknuten inneholder én eller flere frøemner (ovuler), som utvikles til frø etter befruktning. 
Kronbladene og begerbladene kan være festet over, under eller omkring fruktknuten. Fruktemnet kan bestå ev ett eller flere sammenvokste fruktblader. I dette bildet av en squash, er kronbladene og begerbladene festet over fruktknuten, og en slik blomst sies å være oversittende (epigyn).  De ytterste delen av støvveien, over fruktknuten, er griffel og arr, der pollen tas imot og spirer for så å vokse ned gjennom griffelen til fruktknuten hvoretter hvert enkelt pollenkorn vokser inn i ett enkelt frøemne.  Noen vindpollinerte (vindbestøvede) blomster har svært reduserte og modifiserte fruktknuter.


== Frukt ==
En frukt er de(n) modnede fruktknuten(e) — sammen med frø — fra én eller flere blomster. Frukten beskytter og sprer (befruktede) frø, som inneholder plantens embryo. Hos mange arter har frukten islett av eller er omgitt av annet vev.


== Se også ==
Frukt


== Referanser ==
Debattartikkel

En debattartikkel er en artikkel som setter syn på mange ting i en bestemt sak. Artikkelen skal være personlig og man skal fortelle hva man selv mener eller som tilbakeviser synspunkter som andre har kommet med. Slike artikler kan kalles debattartikler eller argumenterende artikler.
Når man argumenterer, prøver man å bevise eller motbevise en påstand. Det gjelder å finne de argumentene og de faktaopplysningene som støtter det synet man selv har. Man har da tre muligheter;

Man kan sette fram en påstand – si at noe er slik eller slik.
Man kan underbygge påstanden din – komme med argumenter for at det man har påstått, er riktig. En påstand uten underbygging står ofte svakt.
Man kan tilbakevise andres påstander – Finne argumenter som viser at det andre har påstått, ikke kan stemme.En debatt kan velge flere sjangere: blant annet essay, kåseri, foredrag, artikkel eller debattinnlegg og dikt. Hensikten, anledningen og mottakerne vil være med på å avgjøre valget av sjanger. Du kan finne et debattinnlegg i aviser og nettsider.